**Működési és felhalmozási mérlegek indoklása**

**Indoklás:**

A 2024. évi költségvetési bevételek és kiadások mérlegszerű szembeállítását a működési és felhalmozási mérlegek foglalják össze. Ezek feladatonként, kiemelt előirányzatonként tartalmazzák a várható bevételeket és teljesítendő kiadásokat.

*A működési bevételeknél* az intézményekkel egyeztetett bevételeket szerepeltetjük.

Az állami támogatásokat, mivel feladatarányosan érkeznek az önkormányzathoz, csak a költségvetési törvény mellékletében meghatározott feladatokra, illetve más okmányokban megjelölt célokra lehet fordítani.

A normatívák között az étkeztetés vonatkozásában a konyhán foglalkoztatottak számított létszámára és az étkeztetés dologi kiadásaira történt a támogatás lebontása a gyermek és diákétkeztetés területén, ami bevétellel nem térül meg.

A *helyi adóknál* az iparűzési adónál a számított 100%-os adóalapot vettük figyelembe. A helyi adórendeletben biztosított kedvezményekkel nem csökkentettük a számított iparűzési adót.

Felhalmozási bevételeknél a vagyongazdálkodásnál a felhalmozási bevételeket részleteztük.

A felhalmozási bevételek és kiadások szembeállítása után 395.564.000Ft hiány mutatkozott, melyre fejlesztési hitelt tervezünk felvenni.

**Kiadások**:

A *működési kiadásokat* kiemelt előirányzatonként, államháztartási funkciónként és rovatonként terveztük. A személyi juttatásoknál elsősorban a kötelező juttatásokat terveztük be. Az üres álláshelyeket, a határozott idejű álláshelyeket is csak a polgármester előzetes írásbeli engedélyével lehet betölteni. A dologi kiadásoknál a várható kiadásokat vettük figyelembe, számolva a megvalósult energiatakarékos beruházásokkal elért megtakarításokkal is. Ellátottak juttatásánál a keretösszeg kialakítása során a helyi rendeletet vettük figyelembe.

Felhalmozási kiadásoknál csak beruházásokkal, egyéb felhalmozási kiadásokkal számoltunk a 3.4. mellékletben foglaltak szerint. A működési többletként jelentkező 12.430.000Ft-ot a fejlesztési kiadásokra fordítjuk más forrás hiányában.